Държавен вестник, бр. 45, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  45
(3) Информацията по ал. 1, т. 12 се изпраща 
от ЦООП при условията и по реда на ЗОП и 
правилника за прилагането му. 
Чл. 8. (1) Възложителите по чл. 4, ал. 1:
1. подават заявки към ЦООП за нужните 
стоки и услуги в определените от ЦООП сро­
кове; тези заявки трябва да обхващат цялата 
потребност на възложителите от съответната 
стока или услуга по чл. 3 за периода, който ще 
обхваща поръчката, организирана от ЦООП; 
2. предоставят на ЦООП необходимата му 
информация за планирането, подготовката и 
провеждането на процедурите по възлагане на 
обществени поръчки;
3. изготвят и изпращат до ЦООП в посо­
чените от него срокове технически специфи­
кации за нужните стоки или услуги, спазвайки 
изиск­ванията на чл. 30 – 33 ЗОП и  указанията 
на ЦООП;
4. участват със свои представители в коми­
сиите, назначавани от ЦООП;
5. сключват договори за доставки и услуги 
с потенциалните изпълнители по сключените 
от ЦООП рамкови споразумения при спазване 
условията на тези споразумения;
6. отговарят за изпълнението на сключените 
от тях договори по т. 5;
7. изпращат до ЦООП: 
а) информация за всеки договор, сключен 
въз основа на рамково споразумение, в 3-дневен 
срок от сключването му;
б) информация за изпълнените и прекрате­
ните договори за обществени поръчки, склю­
чени въз основа на рамково споразумение, в 
3-дневен срок от датата на приключване 
изпълнението на договора или от неговото 
прекратяване; 
в) копия от влезлите в сила съдебни реше­
ния, с които е установено неизпълнение на 
договори, сключени въз основа на рамково 
споразумение в 4-дневен срок от връчване на 
решенията; 
г) разяснения по документациите за участие 
за обявените от ЦООП обществени поръчки в 
срок не по-късно от два дни преди изтичането 
на съответния срок, определен в ЗОП;
д) друга информация, определена в закон 
или в друг нормативен акт, в срок, указан от 
ЦООП и съобразен с изтичането на съответния 
срок, определен в закона или акта;
8. предоставят на ЦООП всяка друга инфор­
мация, която бъде поискана от него  или която 
преценят, че е нужна във връзка с изпълнението 
на постановлението;
9. извършват и друга дейност, произтичаща 
от функциите им по постановлението.
(2) Документите по ал. 1, т. 7, букви „а“ 
и „б“ и – когато е приложимо – буква „д“, се 
изготвят чрез използване на специализиран соф­
туер, предоставен от Агенцията по обществени 
поръчки. Документите се изпращат до ЦООП 
по един от следните начини:
1. по електронна поща от упълномощени 
лица;
2. на магнитен, оптичен или друг носител, 
който дава възможност за възпроизвеждане на 
информацията, с използване на електронен под­
пис или съпътствани с придружително писмо.
(3) Документите по ал. 1, т. 7, буква „г“ се 
изпращат до ЦООП по начина, указан в ал. 2, 
т. 1 или 2.
(4) Във вътрешните си правила за възлагане 
на обществени поръчки по чл. 8, ал. 7 ЗОП 
възложителите по чл. 4, ал. 1 включват правила 
за реда за планиране, обмен на информация с 
ЦООП, сключване на договори по рамковите 
споразумения и за контрол на изпълнението 
на сключените договори. 
Чл. 9. (1) Когато рамковото споразумение е 
сключено с повече от едно лице и в него не са 
определени всички условия, възложителите по 
чл. 4, ал. 1 провеждат процедурата по чл. 93в, 
ал. 2 ЗОП и сключват договор с участника, 
определен за изпълнител.
(2) Възложителите по чл. 4, ал. 1 са длъжни 
да поддържат досие на всеки сключен договор, 
което включва оригинала на договора, всички 
първични и вторични счетоводни документи, 
издадени във връзка с изпълнението на склю­
чения договор – фактури, предавателно-прие­
мателни протоколи и други. 
(3) Възложителите по чл. 4, ал. 1 са длъжни 
да съхраняват цялата документация по про­
ведените от тях процедури по реда на ал. 1 
и документите по ал. 2 за срок най-малко 4 
години след приключване изпълнението на 
съответния договор. 
Чл. 10. След изпращане на своите заявки 
до ЦООП по реда на чл. 8, ал. 1, т. 1 възло­
жителите по чл. 4, ал. 1, съответно второсте­
пенните разпоредители с бюджетни кредити 
по чл. 5 – когато е приложимо, не могат да 
откриват процедура за възлагане на обществена 
поръчка със същия предмет.
Преходни и заключителни разпоредби
§ 1. (1) Процедурите за възлагане на общест­
вени поръчки с предмет доставки на стоки и 
предоставяне на услуги по категориите по чл. 3, 
за които е взето решение за откриването им 
преди влизането в сила на постановлението, 
се приключват по реда на ЗОП. 
(2) Заварените рамкови споразумения и 
договори с предмета по ал. 1, сключени от 
органите на изпълнителната власт, запазват 
своето действие за срока, за който са сключени, 
освен ако бъдат прекратени преди изтичането 
на срока им.